Rikunarita-ORG/Wikinium huggingface dataset:
# Christchurchin moskeijaiskut 2019

| Christchurchin moskeijaiskut 2019 |
| --- |
|  Al-Noorin moskeija elokuussa 2019 |
| Paikka | Christchurch, Uusi-Seelanti |
| Kohde | muslimit |
| Ajankohta | 15. maaliskuuta 2019 13.40–16.00 (NZDT) |
| Iskutyyppi | joukkomurha, terrori-isku |
| Kuolleita | 51 |
| Haavoittuneita | 89 |
| Epäilty/epäillyt | Brenton Tarrant |
| Infobox OK |

**Christchurchin moskeijaiskut** 15. maaliskuuta 2019 oli ampumalla suoritettu terrori-isku Uuden-Seelannin Christchurchissa. Se tapahtui kahdessa moskeijassa: Al-Noorin moskeijassa Deans Avenuella ja Linwoodin moskeijassa. Iskussa kuoli yhteensä 51 ja loukkaantui 89. Ampujaksi epäilty mies, 28-vuotias Australian kansalainen Brenton Harrison Tarrant, on ilmoittanut olevansa etno- ja valkoinen nationalisti sekä valkoisen ylivallan kannattaja.

Tarrant oli julkaissut 8chan-nettisivulle linkin manifestiinsa, jossa hän kertoi muun muassa useiden konservatiivisten puhujien olleen motivaattoreina ammunnalle. Kolme henkilöä on otettu kiinni teosta epäiltyinä.

Tarrant myös videoi surmatyöt Facebookiin suoratoistona. Video oli saatavissa sivustolta useita tunteja jälkikäteen. Kyseessä on tiettävästi ensimmäinen kerta, kun terrori-isku on lähetetty suorana internetissä. Videolla Tarrant kertoi saaneensa inspiraatiota Anders Behring Breivikistä, Dylann Roofista, Darren Osbornesta, Anton Lundin Petterssonista ja Oswald Mosleystä. Tarrant kertoo radikalisoituneensa Tukholman iskussa 2017 kuolleen 11-vuotiaan Ebba Åkerlundin vuoksi. Videolla Tarrant luettelee paljon julkisuutta saaneita seksuaalirikoksia ja mainitsee myös Oulun hyväksikäyttötapaukset.

Tarrant tuomittiin teosta elokuussa 2020 elinkautiseen vankeuteen ilman mahdollisuutta ehdonalaiseen vapauteen.

## Lähteet
# Integralismi

**Katolinen integralismi** on poliittinen ja teologinen oppi, joka kannattaa katolisten periaatteiden integroimista yhteiskunnan hallintaan ja väittää, että valtion tulisi ylläpitää ja edistää katolista uskoa julkisen elämän ja moraalisen järjestyksen perustana, vastustaen usein sekularismia ja pluralismia. Termillä viitataan muun muassa katolisen kirkon näkemyksiin Preussin kulttuuritaistelun aikana tai Brasilian fasismiin 1930-luvulla. Väljemmin määriteltynä sillä viitataan konservatiivisiin tai populistisiin malleihin, joissa kirkollinen valta on poliittista valtaa korkeampaa.

## Katso myös

* Kristillinen fundamentalismi
* Dominionismi

## Lähteet
# Sabotaasi

**Sabotaasi** (vanh. *sabotaaši*) on tahallista vahingontekoa sotilaallisena tai poliittisena voimakeinona. Sabotaasissa tuhotaan omaisuutta tai hidastetaan työntekoa, jotta kohteena oleva liiketoiminta, talous, valtio tai hallitus kärsisi vahinkoa.

Sabotaasia ovat käyttäneet aseenaan etenkin lakkoilevat työläiset sekä vastarintaliikkeet ja kapinallisryhmät. Ekoterroristit harjoittavat sabotaasia ympäristönsuojelun nimissä.

## Katso myös

* Tuholaisuus

## Lähteet

## Aiheesta muualla

* Kuvia tai muita tiedostoja aiheesta Sabotaasi Wikimedia Commonsissa
# Yhdysvaltain latinot

| Yhdysvaltain latinot |
| --- |
| Latino Americans (englanniksi) Estadounidenses latinoamericanos (espanjaksi) Estadunidenses latino-americanos (portugaliksi) |
|  |
| Väkiluku | 60,5 miljoonaa (2019) |
| Kielet | englanti, espanja, portugali |
| Uskonnot | roomalaiskatolilaisuus |
| Sukulaiskansat | latinot, espanjalaiset, portugalilaiset, mestitsit, Louisianan kreolit |
| Infobox OK |

**Yhdysvaltain latinot** (engl. *Latino Americans*, esp. *Estadounidenses latinoamericanos*, port. *Estadunidenses latino-americanos*) ovat yhdysvaltalaisia, joilla on espanjalais- tai latinojuuria. Yhdysvaltain väestönlaskentaviraston mukaan Yhdysvalloissa asui 60,5 miljoonaa latinoa vuonna 2019. Latinot olivat vuonna 2012 toiseksi nopeimmin kasvava etninen ryhmä Yhdysvalloissa amerikanaasialaisten jälkeen.

## Lähteet

## Aiheesta muualla

* Kuvia tai muita tiedostoja aiheesta Yhdysvaltain latinot Wikimedia Commonsissa
# Yhdysvaltain osavaltiot

GIF-animaatio: Alkuperäiset 13 perustus­lain vahvistanutta Brittien siirto­kuntaa (osa­valtiota) aika­järjestyksessä, sitten muut osa­valtiot liittymis­järjestyksessä liitto­valtioon.
Yhdysvaltain osa­valtioiden liitto­valtioon liittymis­ajankohdat
  1776–1790  1791–1799  1800–1819  1820–1839  1840–1859  1860–1879  1880–1899  1900–1950  1950–
**Yhdysvaltain osavaltiot** ovat Yhdysvaltain 50 hallinnollista aluetta.

Yhdysvaltain osavaltioilla on suhteellisen paljon itsehallintoa suhteessa liittovaltioon, vaikkakin liittovaltion lainsäädäntö ja liittovaltion perustuslaki menee osavaltioiden lainsäädännön edelle. Osavaltiot eroavat Yhdysvaltoihin kuuluvista viidestä pysyvästi asutusta territoriosta (Puerto Rico, Guam, Pohjois-Mariaanit, Yhdysvaltain Neitsytsaaret ja Amerikan Samoa) muun muassa siinä, että osavaltioista kullakin on väkilukuun perustuva määrä äänivaltaisia edustajia liittovaltion kongressin edustajainhuoneessa ja kullakin kaksi edustajaa senaatissa.

Liittovaltion ja osavaltion toiminta on joillakin alueilla päällekkäistä: molemmat saavat kantaa veroja, säätää lakeja ja perustaa tuomioistuimia. Perustuslaki kuitenkin kieltää osavaltioita solmimasta valtioliittoja, painamasta omaa rahaa tai kantamasta vienti- tai tuontitulleja.

## Kartta Yhdysvaltain osavaltioista

## Yhdysvaltain osavaltiot

*Pääartikkeli: Luettelo Yhdysvaltain osavaltioista ja territorioista*

* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Tennessee
* Texas
* Utah
* Vermont
* Virginia
* Washington
* Wisconsin
* Wyoming

## Katso myös

* Etelävaltiot
* Pohjoisvaltiot

Luettelot Yhdysvaltain osavaltioista:

* väkiluku ja historiallinen väkiluku
* pinta-ala
* laulut ja liput
* kuvernöörit

## Lähteet

## Aiheesta muualla

* Kuvia tai muita tiedostoja aiheesta Yhdysvaltain osavaltiot Wikimedia Commonsissa
# Monroen piirikunta (Michigan)

| Monroen piirikunta |
| --- |
|  |
| Hallintokeskus | Monroe |
| Valtio   Osavaltio | Yhdysvallat   Michigan |
| Perustettu | 1817 |
| Pinta-ala |  |
|  – kokonaispinta-ala | 1 760 km² |
|  – josta vettä | 340 km²  |
| Väkiluku (2020) | 154 809 |
|  – Tiheys | 90 as./km² |
|  |
|

 |
| Infobox OK |

**Monroen piirikunta** (engl. *Monroe County*) on Yhdysvaltojen Michiganin osavaltiossa sijaitseva piirikunta. Sen väkiluku oli 154 809 vuonna 2020. Piirikunnan hallintokeskus on Monroen kaupunki ja suurin kunta on Bedford Township. Piirikunta on perustettu vuonna 1817.

## Väestö

Vuonna 2020 Macombin piirikunnan 154 809 asukkaasta valkoisia oli 94,3 %, mustia 2,7 % ja aasialaisia 0,7 %. Vuonna 2019 3,3 % asukkaista puhui kotonaan jotain muuta kieltä kuin englantia ja 2,4 % asukkaista oli syntynyt ulkomailla.

## Lähteet

## Aiheesta muualla

* Kuvia tai muita tiedostoja aiheesta Monroen piirikunta (Michigan) Wikimedia Commonsissa
# Yhdysvaltain vuoden 2020 väestönlaskenta

Vuoden 2020 väestönlaskennan tunnus.
**Yhdysvaltojen vuoden 2020 väestönlaskenta** on Yhdysvalloissa viimeisimpänä toteutettu, valtion 24. väestönlaskenta. Väestönlaskenta oli ensimmäinen, jossa kysymyksiin pystyi vastaamaan paperivaihtoehdon lisäksi verkossa tai puhelimella.

Väestönlaskennan mukaan 1. huhtikuuta 2020 Yhdysvalloissa oli 331 449 281 asukasta eli 7,4 prosenttia enemmän kuin vuonna 2010.

## Kysymykset

Väestönlaskennassa käytetty kyselylomake
Donald Trumpin hallinto pyrki aluksi saamaan väestönlaskentaan kysymyksen siitä, onko vastaaja Yhdysvaltain kansalainen. Tämä aiheutti vastustusta ja myöhemmin oikeus kielsi kuitenkin tämän kysymyksen lisäämisen.

Lopulliseen lomakkeeseen päätyi kaikkiaan seitsemän kysymystä, jotka käsittelivät seuraavia asioita:

* Montako asukasta taloudessa asuu 1. huhtikuuta 2020?
* Omistaako vastaaja asunnon vai asuuko hän vuokralla?
* Samassa taloudessa asuvien sukupuolet
* Samassa taloudessa asuvien iät
* Samassa taloudessa asuvien etninen tausta
* Asuuko taloudessa latinotaustaisia henkilöitä?
* Mitkä ovat samassa taloudessa asuvien henkilöiden suhde toisiinsa?

## Datan hyödyntäminen

Yhdysvaltain edustajainhuoneen paikkamäärät jaetaan osavaltioiden kesken väkiluvun perusteella ja tämän ratkaisemiseksi saatava tieto perustuu väestönlaskentoihin. Vuoden 2020 väestönlaskennasta saatua tietoa sovellettiin ensimmäisen kerran välivaaleissa vuonna 2022. Sen perusteella seuraavien osavaltioiden edustajainmäärissä tapahtui muutoksia:

| Osavaltio | Paikkoja ennen | Paikkoja nyt | Muutos |
| --- | --- | --- | --- |
|  Colorado | 7 | 8 |  +1 |
|  Florida | 27 | 28 |  +1 |
|  Illinois | 18 | 17 |  -1 |
|  Kalifornia | 53 | 52 |  -1 |
|  Länsi-Virginia | 3 | 2 |  -1 |
|  Michigan | 14 | 13 |  -1 |
|  Montana | 1 | 2 |  +1 |
|  New York | 27 | 26 |  -1 |
|  Ohio | 16 | 15 |  -1 |
|  Oregon | 5 | 6 |  +1 |
|  Pennsylvania | 18 | 17 |  -1 |
|  Texas | 36 | 38 |  +2 |

## Lähteet

## Aiheesta muualla

* Kuvia tai muita tiedostoja aiheesta Yhdysvaltain vuoden 2020 väestönlaskenta Wikimedia Commonsissa

Yhdysvaltain väestönlaskennat
* 1790
* 1800
* 1810
* 1820
* 1830
* 1840
* 1850
* 1860
* 1870
* 1880
* 1890
* 1900
* 1910
* 1920
* 1930
* 1940
* 1950
* 1960
* 1970
* 1980
* 1990
* 2000
* 2010
* 2020
* *2030*
# Yhdysvaltain itäinen aika

**Yhdysvaltain itäinen aika** (engl. *Eastern Time*, lyh. *ET*) on aikavyöhyke, joka kattaa suuren osan Pohjois-Amerikan itärannikosta sekä osan Etelä-Amerikan länsirannikosta. Normaaliaikana siitä käytetään nimitystä *Yhdysvaltain itäinen normaaliaika* (engl. *Eastern Standard Time*, *EST*) ja kesäaikana nimitystä *Yhdysvaltain itäinen kesäaika* (engl. *Eastern Daylight Time*, *EDT*). Erotus koordinoidusta yleisajasta on normaaliaikana UTC-5 ja kesäaikana UTC-4.

Myös Australiassa on EDT-aika, johon viitataan usein myös lyhenteellä AEDT (*Australian Eastern Daylight Time*, UTC+11). AEDT-aika on AEST (*Australian Eastern Standard Time*, UTC+10).

## Lähteet

## Aiheesta muualla

* "ET – Eastern Time" (timeanddate.com)

NäytäKoordinoitu yleisaika

|  |  |
| --- | --- |
| 180° – 90°W | UTC−12 · UTC−11 · *UTC−10.30* · UTC−10 · UTC−9.30 · UTC−9 · *UTC−8.30* · UTC−8 · UTC−7 |
| 90°W – 0° | UTC−6 · UTC−5 · *UTC−4.30* · UTC−4 · UTC−3.30 · UTC−3 · UTC−2.30 · UTC−2 · UTC−1 · *UTC−0.44* · *UTC−0.25.21* |
| 0° – 90°E | UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45 |
| 90°E – 180° | UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30* |
| (180° – 90°W) | UTC+12 · UTC+12.45 · UTC+13 · UTC+13.45 · UTC+14 |
# UTC−5

Koko vuoden ajan UTC−5:ä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
**UTC−5** on aikavyöhyke, joka on viisi tuntia UTC±0-aikavyöhykettä jäljessä. Sitä käytetään noin 60–105 astetta läntistä pituutta. UTC−5 on käytössä muun muassa Yhdysvaltojen ja Kanadan keski- jalänsiosissa, Karibialla, Meksikossa ja useissa Etelä-Amerikan valtioissa.

## Aikavyöhykettä käyttävät valtiot ja alueet

### Ympäri vuoden

* Brasilia
	+ Amazonas (länsiosa), Acre
* Kolumbia
* Ecuador
* Panama
* Peru
* Jamaika
* Iso-Britannia
	+ Caymansaaret
* Yhdysvallat
	+ Navassa
* Kanada
	+ Atikokan, Mishkeegogamang First Nation, Pickle Lake, Southamptoninsaari

### Normaaliaika

* Kanada
	+ Nunavut (Qikiqtaalukin alue), Ontario (itäosia), Quebec (pois lukien alue Itä-Quebecissä, jossa ei ole käytössä kesäaikaa)
* Yhdysvallat
	+ Yhdysvaltain itäinen aika, käsittää suurimman osan itärannikosta
* Bahama
* Kuuba
* Haiti
* Iso-Britannia
	+ Turks- ja Caicossaaret

### Kesäaika

* Yhdysvallat
	+ Yhdysvaltain keskinen aika, käsittää useita Keski-Yhdysvalloissa sijaitsevia osavaltioita
* Kanada
	+ Manitoba, Nunavut (itäosia), Ontario (länsiosa)
* Meksiko (pois luken läntiset osavaltiot)
* Chile
	+ Pääsiäissaari

## Lähteet

NäytäKoordinoitu yleisaika

|  |  |
| --- | --- |
| 180° – 90°W | UTC−12 · UTC−11 · *UTC−10.30* · UTC−10 · UTC−9.30 · UTC−9 · *UTC−8.30* · UTC−8 · UTC−7 |
| 90°W – 0° | UTC−6 · UTC−5 · *UTC−4.30* · UTC−4 · UTC−3.30 · UTC−3 · UTC−2.30 · UTC−2 · UTC−1 · *UTC−0.44* · *UTC−0.25.21* |
| 0° – 90°E | UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45 |
| 90°E – 180° | UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30* |
| (180° – 90°W) | UTC+12 · UTC+12.45 · UTC+13 · UTC+13.45 · UTC+14 |
# UTC−4

Koko vuoden ajan UTC−4:ää käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
**UTC−4** on aikavyöhyke, joka on neljä tuntia UTC±0-aikavyöhykettä jäljessä. Sitä käytetään noin 50–90 astetta läntistä pituutta. UTC−4 on käytössä muun muassa Yhdysvaltojen ja Kanadan itäosissa, Karibialla ja useissa Etelä-Amerikan valtioissa.

## Aikavyöhykettä käyttävät valtiot ja alueet

### Ympäri vuoden

* Brasilia
	+ Amazonas (osa), Mato Grosso, Mato Grosso do Sul, Rondônia, Roraima
* Bolivia
* Guyana
* Venezuela
* Antigua ja Barbuda
* Barbados
* Dominica
* Dominikaaninen tasavalta
* Ranska
	+ Guadeloupe, Martinique, Saint Barthélemy, Saint Martin
* Grenada
* Alankomaat
	+ Saba, Sint Eustatius, Sint Maarten, Aruba, Bonaire, Curaçao
* Saint Kitts ja Nevis
* Saint Lucia
* Saint Vincent ja Grenadiinit
* Trinidad ja Tobago
* Iso-Britannia
	+ Anguilla, Brittiläiset Neitsytsaaret, Montserrat
* Yhdysvallat
	+ Puerto Rico, Yhdysvaltain Neitsytsaaret
* Kanada
	+ Quebec (pieni alue Itä-Quebecissä)

### Normaaliaika

* Grönlanti
	+ Pituffik
* Kanada
	+ New Brunswick, Nova Scotia, Prinssi Edwardin saari
	+ Newfoundland ja Labrador, Labrador pois lukien kaakkoisosa
* Iso-Britannia
	+ Bermuda
* Chile (ei Pääsiäissaari, Magallanes y Antártica Chilena)
* Paraguay

### Kesäaika

* Kanada
	+ Nunavut, Ontario, Quebec (pois lukien alue Itä-Quebecissä, jossa ei ole käytössä kesäaikaa)
* Yhdysvallat
	+ Yhdysvaltain itäinen aika, käsittää suurimman osan itärannikosta
* Bahama
* Kuuba
* Haiti
* Iso-Britannia
	+ Turks- ja Caicossaaret

## Lähteet

Koordinoitu yleisaika

|  |  |
| --- | --- |
| 180° – 90°W | UTC−12 · UTC−11 · *UTC−10.30* · UTC−10 · UTC−9.30 · UTC−9 · *UTC−8.30* · UTC−8 · UTC−7 |
| 90°W – 0° | UTC−6 · UTC−5 · *UTC−4.30* · UTC−4 · UTC−3.30 · UTC−3 · UTC−2.30 · UTC−2 · UTC−1 · *UTC−0.44* · *UTC−0.25.21* |
| 0° – 90°E | UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45 |
| 90°E – 180° | UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30* |
| (180° – 90°W) | UTC+12 · UTC+12.45 · UTC+13 · UTC+13.45 · UTC+14 |
# Yhdysvaltain väestönlaskentavirasto

| Yhdysvaltain väestönlaskentavirasto  |
| --- |
|  |
| Perustettu | 1. heinäkuuta 1903 |
| Tehtävä | suorittaa väestönlaskenta |
| Toimivalta | Yhdysvaltain liittovaltion hallinto |
| Ministeriö | kauppaministeriö |
| Päätoimi­paikka | Suitland, Maryland |
| Johtaja | Robert Groves |
| Työntekijöitä | 5 593 (vakituiset, 2006) |
| Vuosibudjetti | 7,2 miljardia dollaria (2010, arvio) 1,3 miljardia dollaria (2011, arvio) |
| Infobox OK |

**Yhdysvaltain väestönlaskentavirasto** (engl. *United States Census Bureau*, virallisesti *Bureau of the Census*) on Yhdysvaltain kauppaministeriön yksikkö, jonka tehtäväksi on Yhdysvaltain perustuslaissa määritelty valtion väestönlaskenta. Perustuslaki määrää, että väestönlaskenta on tehtävä vähintään kymmenen vuoden välein. Näin kullekin osavaltiolle voidaan määrittää oikea osuus Yhdysvaltain edustajainhuoneen paikoista. Virasto on myös vastuussa tilastojen keräämisestä kansakunnasta, sen ihmisistä ja taloudesta.

Väestönlaskentaviraston budjetti ja työntekijämäärä vaihtelevat suuresti vuosittain. Väestönlaskentojen aikaan viraston budjetti moninkertaistetaan ja se palkkaa kymmeniätuhansia osa-aikaisia työntekijöitä.

Väestönlaskenta on Yhdysvalloissa suoritettu kymmenen vuoden välein aina vuodesta 1790.

## Lähteet

## Aiheesta muualla

* Yhdysvaltain väestönlaskentaviraston sivut (englanniksi)

* Kuvia tai muita tiedostoja aiheesta Yhdysvaltain väestönlaskentavirasto Wikimedia Commonsissa
# Flat Rock (Michigan)

| Flat Rock |
| --- |
|  Flat Rockin kaupungintalo. |
|  |
| Valtio | Yhdysvallat |
| Osavaltio | Michigan |
| Piirikunta | Wayne |
| Pinta-ala |  |
|  – Kokonaispinta-ala | 17,37 km² |
|  – Josta vettä | 0,42 km²  |
| Väkiluku (2020) | 10 541 |
|  – Väestötiheys | 610 as./km² |
|  |
|

 |
| Infobox OKVirheellinen NIMI-arvo |

**Flat Rock** on kaupunki Michiganin osavaltiossa, Yhdysvalloissa. Sen väkiluku oli 10 541 vuonna 2020. Kaupunki sijaitsee Waynen piirikunnan eteläosassa. Flat Rock kuuluu Detroitin kaupungin suurkaupunkialueeseen.

## Väestö

Vuonna 2020 Flat Rockin 10 541 asukkaasta valkoisia oli 87,6 %, mustia 9,2 %, alkuperäisasukkaita 0,2 % ja aasialaisia 0,1 %. 4,2 % asukkaista puhui kotonaan jotain muuta kieltä kuin englantia ja 1,8 % asukkaista oli syntynyt ulkomailla.

## Kuvia kaupungista

*
*

## Lähteet

## Aiheesta muualla

* Kuvia tai muita tiedostoja aiheesta Flat Rock (Michigan) Wikimedia Commonsissa
# Census-designated place

**Census-designated place** (**CDP**) eli **väestönlaskennallinen asuinpaikka** on Yhdysvalloissa käytetty tilastokäsite, joka tarkoittaa Yhdysvaltain väestönlaskentaviraston omaa toimintaansa varten määrittelemää väestökeskittymää. Kyseiset paikat määritellään jokaista kymmenvuosittain suoritettavaa väestönlaskentaa varten. Tilastokäsitteinä niiden vastineita ovat kaupungit tai kylät, mutta vaikka väestönlaskennalliset asuinpaikat muistuttavat ulkonaisesti kyliä tai kaupunkeja, ne eivät muodosta paikallishallinnollista hallintoyksikköä.

Väestönlaskennalliset asuinpaikat määritellään, jotta saataisiin tilastotietoa nimellä tunnistettavista, vakiintuneista väestökeskittymistä, kuten esimerkiksi pienistä maaseutuyhdyskunnista tai Yhdysvaltain ja Meksikon välisen rajan tuntumassa olevista siirtokunnista, sekä lomakohteista, eläkeläisyhdyskunnista ja sotilastukikohdista. Väestönlaskentaa varten määritellyillä paikoilla ei ole laillista asemaa, eikä niiden rajaus aina vastaa paikallisten asukkaiden käsitystä saman nimisen yhdyskunnan rajoista. Vuoden 2010 väestönlaskentaa koskevat ohjeet kuitenkin määräävät, että laskentaa varten määriteltyjen asuinpaikkojen nimien pitää olla samoja, joita paikallinen väestö niistä arkipuheessaan käyttää. Samoin niissä suositellaan, että asuinpaikkojen maantieteelliset rajat merkittäisiin karttoihin niin kuin väestö kyseisen paikan määrittelee.

## Katso myös

* Kunnallishallinnoton alue
* Statistics Canada

## Lähteet
# Kunnallishallinnoton alue

**Kunnallishallinnoton alue** tai **paikallishallinnoton alue** (engl. *unincorporated area*) on valtion osa, joka ei kuulu mihinkään aluehallinnon tai paikallishallinnon alimman tason yksikköön. Alueelta puuttuu siten kunnallinen itsehallinto sekä siihen mahdollisesti liittyvä kunnallinen verotus. Yhdysvalloissa paikallishallinnottomat alueet (engl. *unincorporated community*) ovat suoraan piirikuntien alaisuudessa.
# Pentagon

| Pentagon |
| --- |
|  |
| Osoite | 1400 Defense Pentagon, Washington, DC 20301-1400 |
| Sijainti | Arlingtonin piirikunta, Virginia |
| Valmistumisvuosi | 1943 |
| Suunnittelija | George Bergstrom David J. Witmer |
| Rakennuttaja | Yhdysvaltain liittovaltio |
| Urakoitsija | John McShain, Inc. |
| Omistaja | Yhdysvaltain puolustusministeriö |
| Käyttäjä | Yhdysvaltain puolustusministeri |
| Huoneistoala | 604 000 m² |
|  |
| Lisää rakennusartikkeleitaArkkitehtuurin teemasivulla |
| Infobox OKNimi-testi OK |

Yhdysvaltain asevoimat
 **Komentajat**

Ylipäällikkö

Donald Trump

Puolustusministeri

Pete Hegseth

 **Puolustushaarat**

Asevoimat

* maavoimat
* ilmavoimat
* avaruusvoimat
* merijalkaväki
* laivasto
* rannikkovartiosto

Sotatoimialueiden päämajat

* Pohjoinen
* Eteläinen
* Tyynimeri
* Eurooppa
* Keskinen
* Afrikka
* Kyberturvallisuus
* Erikoisoperaatiot
* Strategia
* Kuljetus

Muuta

* Puolustusministeriö
* Strategiset joukot
* Pohjois-Amerikan ilmapuolustus
* Pentagon

**Pentagon** on Yhdysvaltain puolustusministeriön hallintorakennus Virginian osavaltiossa lähellä liittovaltion pääkaupunkia Washington DC:tä. Siellä työskentelee 25 000 ihmistä, ja se on maailman suurin toimistorakennus.

## Rakentaminen

Pentagonin rakentamista johti sittemmin Manhattan-projektissa kuuluisaksi tullut pioneerikenraali Leslie Groves. Sijaintipaikaksi presidentti Franklin D. Roosevelt valitsi useista vaihtoehdoista entisen Washington-Hooverin lentokentän alueen. Rakennustyöt käynnistettiin 11. syyskuuta 1941. Rakennuksen suunnitteli arkkitehti George Bergstrom, ja se valmistui tammikuussa 1943.

## Tiedot

Pentagonin pinta-ala on 116 000 neliömetriä ja lattiapinta-ala 600 000 neliömetriä. Rakennuksen keskellä on lisäksi 20 000 neliömetrin aukio. Käytäviä on 28 kilometriä.

Pentagonissa on viisi maanpäällistä kerrosta ja kaksi maanalaista. Rakennus on viisikulmion muotoinen, ja siinä on viisi samankeskistä viisikulmiota, joita yhdistää kymmenen käytävää. Muoto syntyi tarpeesta saada rakennus mahtumaan olemassa olevien teiden väliin. Rakennuksen korkeutta rajoitti rakennusvaiheen aikainen teräksen puute.

## Terroristihyökkäys

Pentagonia vastaan tehtiin 11. syyskuuta 2001 terrori-isku, jossa kuoli 184 ihmistä. Rakennukseen iskeytyi American Airlinesin lennolla 77 kaapattu kone. Rakennus kärsi pahoja vaurioita, mutta ei tuhoutunut toisin kuin World Trade Centerin kaksoistornit New Yorkissa.

## Lähteet

* Smith, Daniel: *Pääsy kielletty!: 100 maailman salaisinta kohdetta*, s. 72–74.  Helsinki:  Tammi, 2013.  ISBN 978-951-31-7343-2

### Viitteet

## Aiheesta muualla

* Kuvia tai muita tiedostoja aiheesta Pentagon Wikimedia Commonsissa